Corrie Sanders se moordenaars wil appelleerCorrie Sanders Regter Ferdi Preller het Paida Fish, Chris Moyo en Samuel Mabena tot 18 jaar tronkstraf elk gevonnis vir die moord op Sanders. Hulle is tot ŉ verdere 19 jaar tronkstraf gevonnis vir gewapende roof en ses jaar tronkstraf vir die besit van ongelisensieerde vuurwapens en ammunisie. Preller het gelas dat van die vonnisse gelyklopend uitgedien moet word en die beskuldigdes sal dus effektiewelik 30 jaar tronkstraf uitdien. Sanders (46) is op 22 September 2012 doodgeskiet tydens ŉ gewapende roof by die Thatch Haven Country Lodge buite Brits in Noordwes. Hy het sy broerskind se 21ste verjaarsdagpartytjie bygewoon. Sanders is die volgende dag in die Kalafong-hospitaal oorlede. Klik hier vir alle vorige berigte oor Corrie Sanders op Maroela Media.